ROMĂNIA                                                                                                  
JUDEŢUL TIMIŞ                                                                                                              
MUNICIPIUL TIMIŞOARA
PRIMAR
Nr.SC 2018- 7665/02.04.2018




EXPUNERE DE MOTIVE 

PRIVIND OPORTUNITATEA  PROIECTULUI DE  HOTĂRÂRE  -privind acordarea avizului consultativ pentru nominalizarea acordării titlului de Colegiu naţional şi menţinerea  denumirii  de Colegiul naţional/colegiu  pentu unităţile de învăţământ preuniversitar de nivel liceal



  Prin Ordinul Ministrului Educaţiei Naţionale nr. 3732/20.05.2013 a fost aprobată Metodologia de acordare a titlului de Colegiu naţional/Colegiu, unităţilor de învăţământ preuniversitar. 
  Conform prevederilor art. 2 din Metodologia de acordare a titlului de Colegiu naţional/Colegiu unităţilor de învăţământ preuniversitar aprobată prin Ordinul Ministrului Educaţiei Naţionale nr. 3732/20.05.2013, Unităţile de învăţământ preuniversitar de nivel liceal, cu personalitate juridică, ce fac parte din sistemul naţional de educaţie, li se poate acorda, prin ordin al ministrului educaţiei naţionale, titlul de Colegiu naţional/Colegiu, ca urmare a îndelungatei activităţi educaţionale şi a performanţelor profesionale.
  Având în vedere că unităţile de învăţământ preuniversitar de nivel liceal de pe raza Municipiului Timişoara au solicitat acordarea avizului consultativ pentru nominalizarea acordării titlului de Colegiu naţional şi  avizul pentru menţinerea denumirii de Colegiu naţional/colegiu;
   Având în vedere că cererea pentru propunerea de nominalizare pentru acordarea titlului de Colegiu naţional /Colegiu va fi însoţită obligatoriu de avizul consultativ al autorităţilor administraţiei publice locale conform prevederilor art.5 alin.2 din Metodologia de acordare a titlului de Colegiu naţional/Colegiu unităţilor de învăţământ preuniversitar, aprobată prin OMEN cu nr. 3732/20.05.2013;
  -  Considerăm necesară şi oportună iniţierea unui proiect de hotărâre privind acordarea avizului consultativ pentru nominalizarea acordării titlului de Colegiu naţional şi menţinerea denumirii de Colegiu naţional/colegiu  pentu unit ăţile de învăţământ preuniversitar de nivel liceal.

